નુવોસ્પોર્ટમાં 1.5 લીટરનું એમહોક 100 એન્જિન હાજર છે. આ એન્જિન 101 પીએસનો પાવર 3750 આરપીએમ અને 240 એનએમનો ટોર્ક 1600 આરપીએમ પર આપે છે. મહિન્દ્રાનો દાવો છે કે આ આંકડા આ સેગમેન્ટમાં સૌથી સારા છે. ઓછી સ્પિડમાં પણ નુવોસ્પોર્ટ સારો રિસ્પોન્સ આપે છે અને જલ્દી સ્પીડ પકડે છે. સિટી એસયુવીમાં આ એક સારો ઓપ્શન છે. તેમાં 5 સ્પીડ મેન્યુઅલ અને 5 સ્પીડ ઓટોમેટિક ગિયરબોક્સ આપવામાં આવ્યું છે. મેન્યુઅલ વર્જનનો ક્લચ પણ ખુબ જ સરળ છે. સિટીમાં તેનું ડ્રાઇવિંગ ખુબ જ સરળ રહે છે. એન્જિનનો અવાજ અને વાઇબ્રેશનને ખુબ જ સારી રીતે કન્ટ્રોલ કરવામાં આવ્યો છે. કેબિનમાં વધારે અવાજ અને વાઇબ્રેશન નથી અનુભવાતો.